Συμμετοχή της Ελβετίας στους Θερινούς Ολυμπιακούς Αγώνες 1896 - Βικιπαίδεια\nΣυμμετοχή της Ελβετίας στους Θερινούς Ολυμπιακούς Αγώνες 1896\n(Ανακατεύθυνση από Η Ελβετία στους Θερινούς Ολυμπιακούς Αγώνες 1896)\nΕλβετική Ολυμπιακή Επιτροπή\nwww.swissolympic.ch (Γερμανικά) (Γαλλικά)\n3 (3 άνδρες και 0 γυναίκες) σε 2 αθλήματα\nΤρεις αθλητές από την Ελβετία συμμετείχαν σε δύο αθλήματα στους Θερινούς Ολυμπιακούς Αγώνες του 1896 στην Αθήνα.\nΟ Λουδοβίκος Σούτερ κατέκτησε τρία μετάλλια στη γυμναστική, ενώ ο Άλμπερτ Μπάουμαν πήρε μέρος στη σκοποβολή, χωρίς όμως να καταφέρει να διακριθεί.\nΣημειώνεται πως δεν έχει γίνει ακόμα γνωστό σε ποια χώρα πρέπει να πιστωθούν τα αποτελέσματα του γυμναστή Σαρλ Σαμπό. Ο Σαμπό ήταν ελβετικής εθνικότητας αλλά ζούσε στη Σόφια. Η Βουλγάρικη Ολυμπιακή Επιτροπή ισχυρίζεται ότι ο Σαμπό έλαβε μέρος ως Βούλγαρος, ενώ σε κάποιες πηγές καταγράφεται ως Ελβετός. Η Διεθνής Ολυμπιακή Επιτροπή δε δίνει επιπλέον στοίχεια.\nΗ Ελβετία κατέκτησε τη δέκατη θέση στον πίνακα μεταλλίων με ένα χρυσό και δύο ασημένια μετάλλια.\nΧρυσό 9 Απριλίου Λουδοβίκος Σούτερ Γυμναστική Πλάγιος ίππος\nΑσημένιο 9 Απριλίου Λουδοβίκος Σούτερ Γυμναστική Άλμα\nΑσημένιο 10 Απριλίου Λουδοβίκος Σούτερ Γυμναστική Δίζυγο\nΟ Σαρλ Σαμπό\nΌλα τα μετάλλια της Ελβετίας πρόηλθαν από τον Σούτερ στα αγωνίσματα της γυμναστικής. Έλαβε μέρος σε τέσσερα αγωνίσματα, με το μονόζυγο να είναι το μοναδικό αγώνισμα στο οποίο δεν κατέκτησε κάποιο μετάλλιο. Ο Σαμπό συμμετείχε σε τρία αγωνίσματα, χωρίς να διακριθεί.\nΆλμα Λουδοβίκος Σούτερ 2ος\nΣαρλ Σαμπό –\nΔίζυγο Λουδοβίκος Σούτερ 2ος\nΜονόζυγο Λουδοβίκος Σούτερ –\nΠλάγιος ίππος Λουδοβίκος Σούτερ 1ος\nΟ Άλμπερτ Μπάουμαν πήρε την όγδοη θέση ανάμεσα σε 42 σκοπευτές στο αγώνισμα με στρατιωτικό τουφέκι.\nΣτρατιωτικό τουφέκι Άλμπερτ Μπάουμαν Άγνωστα 1294 8ος\n↑ Αθήνα 1896, Βουλγάρικη Ολυμπιακή Επιτροπή\nΑνακτήθηκε από "https://el.wikipedia.org/w/index.php?title=Συμμετοχή_της_Ελβετίας_στους_Θερινούς_Ολυμπιακούς_Αγώνες_1896&oldid=7269912"\nΑθλητισμός στην Ελβετία\nΤελευταία τροποποίηση 17:28, 26 Οκτωβρίου 2018.


Μία βόλτα στο River West Οpen, μπορεί να γεμίσει ομορφιά τον κόσμο σου - Queen.gr\nΜία βόλτα στο River West Οpen, μπορεί να γεμίσει ομορφιά τον κόσμο σου\nΗ beauty director του Queen.gr, Χριστίνα Χρόνη, επισκέπτεται τον νέο εξωτερικό χώρο του River West και ανακαλύπτει πώς η ομορφιά αποκτά άλλο νόημα, όταν συνδυάζεται με το πράσινο και τη γαλήνη...\nΟι μέρες και οι ώρες που μπορώ να αφιερώσω στο shopping είναι ελάχιστες. Οι υποχρεώσεις του γραφείου, δεν μου αφήνουν ελεύθερο χρόνο και, όταν έχω αυτή την πολυτέλεια προτιμώ να χαλαρώνω, παρά να μπαινοβγαίνω σε καταστήματα.\nΤο οξύμωρο ωστόσο, είναι ότι λατρεύω το shopping. Μου αρέσει να επισκέπτομαι beauty καταστήματα (ναι, είμαι αυτή η addict) και ο καφές μετά τις αγορές είναι ο αγαπημένος μου. Κάπως έτσι διχασμένη ανάμεσα στο shopping και τη χαλάρωση, ήρθε το RIVER WEST OPEN να αλλάξει τα πάντα… για εμένα τουλάχιστον.\nΟ νέος, ανοιχτός χώρος, το RIVER WEST OPEN είναι πραγματικά –όσο κλισέ και αν ακούγεται- μία μικρή όαση μέσα στο κέντρο της πόλης. Μπαίνοντας από το μονοπάτι του parking, περνάς ανάμεσα από κατάφυτα παρτέρια και είναι σχεδόν αδύνατον να πιστέψεις ότι, αυτός ο χώρος, βρίσκεται μόλις μία ανάσα από την Λ. Κηφισού.\nΑυτός –πλέον- είναι ο σταθερός προορισμός μου, το νέο shopping ραντεβού μου, όποτε οι υποχρεώσεις μου επιτρέπουν μία βόλτα στα μαγαζιά ή και μία βόλτα γενικότερα. Εντάξει, θα είμαι ειλικρινής, έχει τύχει πολλές φορές να καθίσω σε μία από τις designer, zen «πέτρες» για να απαντήσω σε e-mails, πίνοντας τον καφέ μου.\nΟ χώρος του RIVER WEST OPEN βλέπεις, είναι τόσο inviting που μοιάζει με μία τεράστια πράσινη αγκαλιά, έτοιμη να σε υποδεχτεί και να αντικαταστήσει τη βουή του δρόμου, με τον ήχο του τρεχούμενου νερού. Να μετατρέψει το γκρι σε πράσινο και να κάνει τον αέρα να μυρίσει… φύση!\nΑυτό έκανα και στην τελευταία μου beauty shopping εξόρμηση. Πρώτη μου στάση ήταν το κατάστημα ΚΩΤΣΟΒΟΛΟΣ που βρίσκεται στον χώρο του RIVER WEST OPEN.\nΟι επιλογές ήταν πολλές και πρέπει να ομολογήσω ότι ξεχάστηκα χαζεύοντας όλα τα σεσουάρ, τις δεκάδες πρέσες και τα δεκάδες σίδερα για μπούκλες. Χάζεψα μέχρι και βούρτσες που έχω αλλά… ποτέ δεν είναι αρκετές! Έπρεπε να φύγω όμως σχεδόν τρέχοντας…\nΒιαζόμουν, έπρεπε να σπεύσω στο Your Majesty. Είχα κλείσει ραντεβού για μανικιούρ express συνδυάζοντας το beauty με το… beauté, και είχα αργήσει λίγο. Τα κορίτσια με υποδέχτηκαν με χαμόγελο και πήρα θέση για λίγο pampering.\nΜε τα νύχια μου τέλεια και φρεσκαρισμένα, περπάτησα ως τα Gallerie De Beaute.\nΈπρεπε να δοκιμάσω ένα από τα foundation και να διαλέξω δώρο για τα γενέθλια της κολλητής μου. Η Pupa είναι ένα από τα αγαπημένα μου brands, αλλά δεν έμεινα μόνο εκεί.\nΠροφανώς και μύρισα όλα τα αρώματα, είδα όλα τα νέα προϊόντα και προμηθεύτηκα αναλώσιμα (βλ. βαμβάκι, μπατονέτες, κρέμες χεριών) που είχαν τελειώσει.\nΒαίνοντας, οι μεθυστικές ευωδιές που ανάβλυζαν από το κατάστημα της Fresh Line με τράβηξαν στην είσοδο.\nΕίναι πολύ εύκολο να «χαθείς» μέσα στις μυρωδιές, τις υφές, τα σαπούνια και τα χρώματα της Fresh Line στο Επίπεδο -1 στο RIVER WEST. Μυρίζει όλος ο όροφος!\nΠροφανώς και δεν έφυγα με άδεια χέρια αλλά με δώρα για τον εαυτό μου και… κάτι ακόμα για την κολλητή μου.\nΤελευταία στάση ήταν το ΒΟX sweets + coffee society για έναν καφέ και μετά πάλι έξω. Έπρεπε να δείξω τρομερή αυτοσυγκράτηση για να μην υποκύψω στα λαχταριστά φουρνιστά αλμυρά και γλυκά που έβλεπα μπροστά μου.\nΤα κατάφερα ωστόσο, βγήκα ξανά out in the open και κάθισα στην «πέτρα» μου. Εκεί, άνοιξα τα mail και το σημειωματάριό μου και για μία ώρα νόμιζα ότι εργάζομαι στην εξοχή.\nΟ ήχος των νερών πίσω μου με γαλήνεψε, η θέα του πράσινου και των απαλών γραμμών της αρχιτεκτονικής ομόρφυναν την ψυχή μου.\nΚάπως έτσι λοιπόν, συνειδητοποίησα ότι, η βόλτα για ψώνια ή η βιαστική επίσκεψη στα μαγαζιά για τα απαραίτητα, δεν χρειάζεται να συνοδεύεται από άγχος και γκρίζες εικόνες.\nΜπορεί να είναι πράσινη, γαλήνια, όμορφη και αναζωογονητική, όπως ακριβώς ο νέος χώρος RIVER WEST OPEN που με περιμένει και το επόμενο ΣΚ για μία ακόμα μεγαλύτερη εξόρμηση.\nΤο RIVER WEST OPEN όμως, περιμένει και εσένα και που ξέρεις, ίσως να με δεις επάνω στην «πέτρα» μου, να απαντώ mail και να πίνω καφέ. Έλα να μου μιλήσεις και να πιούμε καφέ μαζί δίπλα στο ρυάκι!


Panathinaikos Press: Δεν υπάρχουν λεφτά, μα δεν υπάρχει και πλάνο\nΟυκ ολίγες φορές έχω αναφερθεί στο πρόβλημα του Συλλόγου που δεν είναι τόσο το οικονομικό, όσο η νοοτροπία που υπάρχει στους ανθρώπους που τρέχουν τα τμήματα του και στον κόσμο του. Ένα πρόβλημα κουλτούρας που δεν βοηθάει την υπάρχουσα κατάσταση και που αν είχε λυθεί πριν χρόνια, ίσως να μην έφτανε σε αυτό το σημείο ο πιο πετυχημένος σύλλογος της χώρας. Τελευταίο παράδειγμα που επιβεβαιώνει την άποψη μου, η τιμολογιακή πολιτική της ΠΑΕ για τον αγώνα με την Άεκ.\nΑκολουθώντας την ίδια γραμμή με το ματς απέναντι στον Ολυμπιακό, τα εισιτήρια για το ματς με την Άεκ διατηρήθηκαν σε υψηλές τιμές, με τα φθηνότερα εισιτήρια να είναι στα 20 ευρώ στους συνδέσμους και στα 25 ευρώ για τον υπόλοιπο κόσμο. Μια τακτική που κατ εμέ δεν έχει λογική, δεν μπορεί να έχει συνέχεια και μοιάζει με κινήσεις πανικού, που αποκλίνουν κατά πολύ από την ουσία του προβλήματος.\nΠοιο είναι το πρόβλημα; Ότι η ομάδα έχει άδεια ταμεία ή ότι τα εισιτήρια είναι ακριβά;\nΟι περισσότεροι θα απαντήσουν το πρώτο.\nΌμως σκεφτείτε, τι τρύπες κλείνει στην πραγματικότητα μια καλή μπάζα από τα δύο ματς; Στην πραγματικότητα ελάχιστες και δεν θα αποτρέψει την ομάδα από τις επερχόμενες βεβιασμένες πωλήσεις παικτών και την μοιραία στάση πληρωμών.\nΟ Σύλλογος έχει ανάγκη την ενότητα και την ενεργοποίηση του κόσμου του περισσότερο από ποτέ. Όμως με τις τιμές να χτυπάνε ταβάνι βάζουν απαγορευτικό σε κόσμο που θέλει να είναι στο γήπεδο αλλά δεν μπορεί να αντέξει το πορτοφόλι τους. Στο ματς με τον Ολυμπιακό όλοι πανηγύριζαν για τις εισπράξεις από τα εισιτήρια (!). Σε έναν αγώνα που δεν έγινε καν sold out γιατί πολύ απλά δεν υπάρχει κόσμος να δίνει κατοστάρικα για έναν αγώνα. Το πιθανότερο είναι το ίδιο να συμβεί και στον αγώνα με την Άεκ. Μια καλή μπάζα σε μια Λεωφόρο που δεν θα μπορέσει να γεμίσει.\nΟ Παναθηναϊκός και οι διοικήσεις του οφείλουν να βρουν τρόπο να τον φέρουν στο γήπεδο και όχι να τον...εκμεταλλευτούν. Οι δύσκολες μέρες που περνά ο Σύλλογος πρέπει να αποτελούν αφορμή για να συσπειρωθούμε.\nΑλλά όταν δεν υπάρχουν άνθρωποι να εμπνεύσουν και μυαλά να τρέξουν υγιή πλάνα, πως περιμένουμε ο Παναθηναϊκός που έχει κόψει το γήπεδο για τους Χ/Ψ λόγους να επιστρέψει;\nΜην γελιόμαστε...ούτε δύο καλές εισπράξεις θα μας σώσουν, ούτε οι 8-10.000 θαμώνες της Λεωφόρου που θα πάνε ό,τι κι αν γίνει..\nΚανένα συλαλλητήριο δεν θα προκαλούσε ιστορικές αλλαγές αν δεν έβγαιναν δεκάδες χιλιάδες κόσμου.\nΟ κόσμος του Συλλόγου πρέπει να αποκτήσει συμμετοχική κουλτούρα, να αντιληφθεί ότι Ερασιτέχνης, ΠΑΕ, ΚΑΕ είναι μια οντότητα και να πειστεί πως ο ίδιος είναι ο κινητήριος μοχλός που θα μεγαλώσει το τριφύλλι τόσο αγωνιστικά, όσο και εξωαγωνιστικά.\nΕίτε αυτό λέγεται ΠΕΚ, είτε Παναθηναϊκή Συμμαχία, είτε PAO Foundation.\nΌσο περιμένουμε τον τρελό λεφτά να μας σώσει και αρπαξιές της στιγμής με ακριβά εισιτήρια να μας δώσουν οξυγόνο, τόσο θα πέφτουμε και χαμηλότερα.\nΌταν κάνεις αναγκαστική την εγγραφή στον Ερασιτέχνη για να πάρεις εισιτήρια, θα σώσεις ουσιαστικά τα τμήματα του Συλλόγου..\nΌταν έχεις γεμάτα γήπεδα θα ψήσεις πορτοφόλια και διαφημίσεις να επενδύσουν στην ομάδα σου..\nΜε 100 μέλη και άδειες κερκίδες, η μοίρα σου είναι προδιαγεγραμμένη...να είσαι πιόνι και τα συναισθήματα να καθορίζονται από τον ενορχηστρωτή.\nPosted by Panathinaikos Press at 12:54 π.μ.


Σας παρουσιάζουμε το «σεξιστικό παρατηρητήριο» της ΕΡΤ με «αυτή τη φάτσα τη χάλια»! - AgrinioNews\nΠροχθές στην κηδεία του Χάρρυ Κλυνν όλοι ήταν συντετριμμένοι στο περιθώριο των επαφών για τις επόμενες αυτοδιοικητικές εκλογές. Έτσι είναι η πολιτική, δεν είναι αριστερό ή δεξιό το θέμα. Άλλωστε ο ίδιος ο Β. Τριανταφυλλίδης έζησε και πέθανε ως αριστερός(συνήθως) αλλά έμαθε τη δουλειά του στη ναυαρχίδα του δυτικού κόσμου, τις ΗΠΑ.\nΚαθώς είχαν μαζευτεί όλοι γύρω από το φέρετρο του Χάρρυ Κλυνν σκέφτηκα πόσοι από τους νεότερους θα είχαν ακούσει τον καλλιτέχνη να λέει στο δρόμο σε μια γυναίκα με σορτσάκι «μάνα μου η χωρίστρα σου»! Ή πόσοι είχαν δει την διακωμώδηση γνωστού προϊόντος γάλακτος με ένα ανάπηρο παιδί που έριχνε το γάλα στο κεφάλι του(!) και έλεγε «τώρα μπορώ κι εγώ να αθληθώ»(σύνθημα μαζικού αθλητισμού πρώιμου ΠΑΣΟΚ)!\nΤα μισά από τα αστεία, τις διαφημίσεις και τα εξώφυλλα του Κλυνν θα είχαν απαγορευτεί σήμερα-συνήθως από υποστηρικτές πολιτικών που αποδέχονται οι περισσότεροι από όσους ήταν γύρω από το φέρετρο του εκλιπόντος-ως σεξιστικά, ρατσιστικά ή πολιτικά μη ορθά. Και εκεί μου ήρθε στο μυαλό το ντιμπέιτ για την ακροδεξιά και την ακροαριστερή(τέτοια είναι, απλά δεν την λέει έτσι κανείς)βία.\nΜου έλυσε τα χέρια να γράψω ετούτο το κείμενο ο επιτελικός κ. Αρβανίτης στην ΕΡΤ. Στο βίντεο που βλέπετε πιο κάτω ξεκινά με ένα ειρωνικό γέλιο για έναν «ιδιωτικό σταθμό» που παρουσίασε θέμα που έλεγε ότι στα Εξάρχεια πάνε (μόνο)καμιόνια με πυρομαχικά αλλά τελικά είναι (μόνο)γάλατα και ανθρωπιστική βοήθεια. Στα αμέσως επόμενα λεπτά(αρχή του βίντεο είναι όλα αυτά) ο κ. Αρβανίτης ξεκινάει να προλογίσει μια νέα ενότητα στην εκπομπή που θα λέγεται «σεξιστικό παρατηρητήριο». Και λέει για την κυρία που θα μεταδίδει τις… σεξιστκές ειδήσεις: «την βλέπετε την φάτσα της πως είναι»! Αν ήμασταν εδώ στο τουίτερ έπρεπε να γράψω τώρα «αχαχαχαχα». Αλλά όχι, ας αυτολογοκριθώ.\nΘυμήθηκα ότι ο κ. Αρβανίτης είχε πει για έναν άλλο πρωθυπουργό ότι δεν θέλει να έχει κάποιον μ…λάκα σαν εκείνον σε μια τέτοια θέση. Ανάσανα. Ούτε σεξισμός, ούτε ρατσισμός, ούτε προκατάληψη είναι όλα αυτά. Απλά είναι η βία της καθημερινότητας, η βία να πρέπει να προσέχεις τα λόγια σου μην κάνεις κανένα λάθος και σε καρφώσει κανένα «παρατηρητήριο», τίποτε τρολ στα υπόγεια ή τίποτε “συλλογικότητες” στα social media…\nΥ.Γ. «Παρατηρητήριο σεξισμού» θα ήθελαν να το πουν, «σεξιστικό παρατηρητήριο» το λες όταν δεν το κάνεις τσάτρα-πάτρα για να βγει η πρόοδος στον αέρα την κατάλληλη συγκυρία.\nΠροηγούμενο: Πανελλήνιες 2018 -Πώς επιλέγουν σχολές οι υποψήφιοι\nΕπόμενο: Kίνημα Αλλαγής: αυτοί αναλαμβάνουν την “ανασύσταση της παράταξης στο νομό”\n27/05/2018 at 12:23 ΜΜ\nΔεν κατάλαβα τι θέλετε να πείτε. Πραγματικά. Φωτίστε μας λίγο παραπάνω. Τι σας πείραξε ακριβώς; Το “Παρατηρητήριο Σεξισμού”; Το ότι ο Αρβανίτης είπε “τι χάλια φάτσα”; Το ότι ανέφερε ότι καμιόνια δεν ξεφόρτωναν “πυρομαχικά” αλλά τρόφιμα και είδη πρώτης ανάγκης; Τι ακριβώς θέλετε να πείτε;\n28/05/2018 at 6:22 ΜΜ\nΜην τα κρίνεις όλα με τη δική σου φατσα.\n28/05/2018 at 6:43 ΜΜ\n1. Μην τα κρινεις ολα με τη δικη σου φατσα. Υπαρχουν και ποιο ασχημες.\n2. Σχετικα με τον αρχηγο σου μαλακα τον ειπε. Δεν τον ειπε και λαμογιο\n28/05/2018 at 6:44 ΜΜ\n28/05/2018 at 7:09 ΜΜ\nΡε συ, στη Θεσσαλονικη θα εκανες μεγαλη καριερα.


Θανατηφόρος ιός "απειλεί" 10.000 άτομα σε κάμπινγκ της Καλιφόρνια – Περισκόπηση\nΘανατηφόρος ιός "απειλεί" 10.000 άτομα σε κάμπινγκ της Καλιφόρνια\nΗμ. δημοσίευσης Σάββατο 1 Σεπτεμβρίου 2012\nΈχουν εντοπισθεί τουλάχιστον έξι κρούσματα του πνευμονικού συνδρόμου HPS που προκαλείται από στελέχη του ιού Hanta και προκαλεί οξύ πνευμονικό οίδημα. Ο ιός βρίσκεται στα εκκρίματα ενός είδους ποντικού και μεταδίδεται με την εισπνοή. Δύο από τους προσβληθέντες έχουν ήδη πεθάνει. Όλοι είχαν διαμείνει στο “Curry Village” του Εθνικού Πάρκου Γιοσέμιτι.\nΗ υπηρεσία Εθνικών Πάρκων προσπάθησε να έλθει σε επαφή με τους 2.900 επισκέπτες που είχαν κάνει κρατήσεις για παραμονή στο κάμπινγκ του “Curry Village” ανάμεσα στις 10 Ιουνίου και τις 24 Αυγούστου. Η υπηρεσία υπολογίζει ότι συνολικά 10.000 άτομα διέμειναν στο διάστημα αυτό στο κάμπινγκ, τα 2.900 άτομα που έκαναν τις κρατήσεις μαζί με τα μέλη των οικογενειών τους και τους φίλους που τούς συνόδευαν.\n“Οι σκηνές απολυμάνθηκαν στις 24 Αυγούστου και το κάμπινγκ επαναλειτουργεί. Αλλά τα άτομα που διέμειναν κατά το διάστημα μεταξύ της 10ης Ιουνίου και της 24ης Αυγούστου διατρέχουν τον κίνδυνο να αναπτύξουν το σύνδρομο που έχει στάδιο επώασης έξι εβδομάδων”, αναφέρεται στην ανακοίνωση του Ομοσπονδιακού Κέντρου Ελέγχου και Πρόληψης Ασθενειών.\nΤο σύνδρομο HPS είναι αρκετά σπάνιο, αλλά πολύ επικίνδυνο: το ποσοστό θνησιμότητας είναι πάνω από 30%. Εκδηλώνεται με ήπια συμπτώματα αρχικά, όπως πυρετό, κεφαλαλγίες, προβλήματα του πεπτικού, βήχα…αλλά σύντομα μπορεί να αποδειχθεί μοιραίο.\nΗ ασθένεια εντοπίσθηκε στις ΗΠΑ το 1993. Έκτοτε έχουν διαγνωσθεί περί τα εξήντα κρούσματα στην Καλιφόρνια και 587 συνολικά στις ΗΠΑ. Περισσότεροι από το εν τρίτον των ασθενών κατέληξαν.\n← Σε ποια νησιά σκέφτονται να βάλουν μακροχρόνιο ενοικιαστήριο → Αυξημένα τα κρούσματα παιδικής πορνογραφίας στο διαδίκτυο